OzLabs/hebrew-wiki-articles huggingface dataset:
איגואנה כחולה

איגואנה כחולה (שם מדעי: Cyclura lewisi) היא מין של איגואנה מהסוג איגואנת סלעים, המצויה בסכנת הכחדה והיא אנדמית לגראנד קיימן מאיי קיימן שבקריביים.

==תיאור==
זוהי איגואנה גדולה מאוד, מהגדולות ביותר מהאיגואנות ומהלטאות של אמריקה, הלטאה הגדולה ביותר מהקריביים. היא מגיעה לאורך גוף של 510–760 מ"מ ולאורך כולל של 1.5 מטר יחד עם הזנב ולמשקל של עד 14 ק"ג, כשהזכרים גדולים מהנקבות פי שלוש. צבעה אפור כהה עד כחול טורקיז בזכרים והנקבות קרובות יותר לירוק זית עד כחול חיוור. אישוני האיגואנה זהובים והיא בעלת זנב ארוך ורגליים ארוכות בעלות טפרים ארוכים וחדים. כמו בני סוגה היא בעלת רעמת קוצים לאורך גופה. הלטאה גם מאריכה ביותר ימים, ככל הנראה עד 69 שנה.

איגואנה זו נחשבה בעבר כתת-מין של איגואנה קובנית, אך היא הופרדה למין נפרד ב-2004 בידי החוקר פרדריק ג'יי ברטון.

האיגואנה היא אוכלת צמחייה בעיקרה הפעילה במשך היום. היא ניזונה מעלים וצמחייה רכה שונה ומגוונת גם בחרקים, סרטנים, שבלולים ופטריות. בעודה בוגרת היא חסרת טורפים טבעיים באיי קיימן, אם כי הצעירים נטרפים בידי נחשים מהסוג Alsophis. 

האיגואנה נמצאת כיום בסכנת הכחדה גדולה, כאשר רק מחקר מ-2003 הצביע שנותרו בטבע רק 5 עד 15 פרטים בוגרים, לאחר שנדחקו בידי האדם, איבדו את מקומות מחייתם לטובת ערים וכבישים ונטרפו בידי חתולים וכלבים. כיום המין מוחזק בעיקר במספר שמורות מאובטחות ביותר, בעיקר בתוך הפארק הבוטני של המלכה אליזבת והפארק הבוטני של סלינה ואזור שמורת הציפורים .

==גלריה==
<gallery>
Cyclura lewisi -Queen Elizabeth II Botanic Park, Grand Cayman, Cayman Islands-8.jpg
Blue iguana (Cyclura lewisi) male.JPG
Cayman Island Blue Iguana 2005.jpg
Cyclura lewisi -Grand Cayman, Cayman Islands-8.jpg
</gallery>

==קישורים חיצוניים==

==הערות שוליים==

קטגוריה:איגואנות
קטגוריה:הקריביים: זוחלים
קטגוריה:בעלי חיים שתוארו ב-1940
קבוצת הקרב הבריטית

קבוצת הקרב הבריטית הייתה קבוצת קרב של האיחוד האירופי שכללה חיילים מהממלכה המאוחדת בלבד, בתקופה בה בריטניה הייתה חברה באיחוד האירופי.<ref></ref><ref name="Lessons"><cite class="citation web cs1" id="CITEREFJohn_Reid2006"><span class="cx-segment" data-segmentid="95">John Reid (27 January 2006). </span><span class="cx-segment" data-segmentid="97">[https://publications.parliament.uk/pa/ld200607/ldselect/ldeucom/187/187163.htm "Lessons Identified from Battlegroups Initial Operational Capability"]. </span><span class="cx-segment" data-segmentid="98">Hansard. </span><span class="cx-segment" data-segmentid="100">House of Commons of the United Kingdom<span class="reference-accessdate">. </span></span><span class="cx-segment" data-segmentid="102"><span class="reference-accessdate">Retrieved <span class="nowrap">9 July</span> 2015</span>.</span></cite></ref>

קבוצת הקרב הייתה פעילה במהלך שני פרקי זמן שונים, בין ה-1 וה-30 ביוני 2005<ref name="Lessons" /> ובין ה-1 ביולי - 31 בדצמבר 2008.<ref name="Volpi"><templatestyles src="Module:Citation/CS1/styles.css"></templatestyles><cite class="citation book cs1" id="CITEREFVolpi2011">Volpi, Valerio (2011). </cite></ref><ref name="Landstrom"><templatestyles src="Module:Citation/CS1/styles.css"></templatestyles><cite class="citation journal cs1" id="CITEREFLandstrom2007">Landstrom, Gustav (February 2007). </cite></ref>

== רקע ==
בריטניה, כמדינה חברה באיחוד האירופי, לקחה חלק ביוזמת קבוצות הקרב של האיחוד האירופי. יוזמה זו מעמידה לרשות המועצה האירופית קבוצות קרב בהן חברים חיילים ממדינה חברה אחת או יותר לשם ביצוע משימות צבאיות נדרשות ולשמירה על יציבות האיחוד.

כאחת מהחברות הגדולות באיחוד האירופי, הממלכה המאוחדת לקחה חלק בשתי קבוצות קרב שונות: קבוצת הקרב הבריטית, שכללה כוחות בריטיים בלבד, וכן קבוצת הקרב הבריטית-הולנדית, אותה הממלכה המאוחדת הובילה בשיתוף עם כוחות צבאיים מהולנד.

בעקבות פרישת הממלכה המאוחדת מהאיחוד האירופי בתחילת שנת 2020, הסתיים שיתוף הפעולה הבריטי עם יוזמת קבוצות הקרב של האיחוד האירופי.

== מבנה קבוצת הקרב ==
שתי קבוצות הקרב הבריטיות התבססו על כוחות צבא ששירתו במקור כחלק מכוח התגובה המהירה של בריטניה, בעיקר משתי יחידות העילית בצבא הבריטי המשלבות פעילות קומנדו וצנחנים: חטיבת הקומנדו ה-3 וצוות קרב חטיבת התקיפה האווירית ה-16 <ref>[http://www.armedforces.co.uk/mod/listings/l0027.html Joint Rapid Reaction Force (JRRF)]: armedforces.co.uk</ref>

==ראו גם==
* קבוצת קרב (האיחוד האירופי)

== הערות שוליים==

קטגוריה:קבוצות קרב (האיחוד האירופי)
קטגוריה:הולנד: צבא וביטחון
קטגוריה:הממלכה המאוחדת: צבא וביטחון
קבוצת הקרב 107

קבוצת הקרב 107<ref name="Volpi"></ref><ref></ref> או בשמה המקוצר BG-107 היא קבוצת קרב של האיחוד האירופי. הרכבה הראשון של הקבוצה בשנת 2007 כלל חיילים מהולנד (720), גרמניה (800) ופינלנד (200), כשקבוצת הקרב עצמה הייתה תחת הנהגה גרמנית בין 1 בינואר ל-30 ביוני 2007.

לאחר שהקבוצה הוקמה מחדש במחצית הראשונה של 2011, הרכב הקבוצה התעדכן ונוספו חיילים אוסטריים וליטאים, כאשר הולנד קיבלה את הפיקוד על הקבוצה.

== היסטוריה ==
במהלך כינוס שהתקיים בבריסל ב-22 בנובמבר 2004, שר ההגנה ההולנדי הנק קאמפ ועמיתיו לאיחוד הגיעו להחלטה על הקמת קבוצת קרב משותפת הולנדית-גרמנית-פינית. במהלך תקופת פעילותה של הקבוצה, ובשעה שהחיילים הפינים הוקצו לעבודת מודיעין, הם זכו לכינוי הלא רשמי "חטיבת נוקיה".

האימון הסופי שסימן את הפיכת קבוצת הקרב לפעילה התקיים בבסיס האוויר הגרמני בלייפהיים בסוף שנת 2006. בעקבות התרגיל, לוטננט-גנרל הנס זונוולד ממפקדת הכוחות ההולנדים, מסר כי קבוצות הקרב של האיחוד האירופי הן צעד חדש לקראת "הגברת המודעות העצמית של אירופה".

== הרכב וציוד הקבוצה ==
קבוצת הקרב כללה במקור 720 חיילים הולנדים, 800 חיילים גרמנים ו-200 חיילים פינים. הולנד סיפקה פלוגת חי"ר, כוח משימה רפואי, גדוד לוגיסטי, אנשי מפקדה ויחידת מודיעין. גרמניה סיפקה את מרבית חיילי הרגלים, ופינלנד סיפקה כלי רכב משוריינים לאבטחת המחנה.

מלבד כלי רכב משוריינים, נשק נ"ט ומקלעים קלים, לרשות קבוצת הקרב עמדה גם פריגטה גרמנית ומשחתות גרמניות. במקביל, הולנד סיפקה גם פריגטה ומטוס קרב ומסוקי תקיפה במידת הצורך.

== אימוני הקבוצה ==
בין 30 בספטמבר ל-8 באוקטובר 2010, ערכה קבוצת הקרב אימון נרחב במפגש הגבול שבין הולנד ובלגיה. המבצע, שזכה לשם הקוד "קרנף אירופי 1", דימה תרחיש בה קבוצת הקרב נחלצה לעזרתה של ממשלת המדינה האירופית הפיקטיבית 'בלולנד', אשר ביקשה סיוע בשמירה על הסדר לאחר התפרצות מהומות ומתיחות אתנית בין המיעוט השולט לבין קבוצות אוכלוסייה אחרות במדינה.

בין התאריכים 30 בנובמבר – 12 בדצמבר 2010 יצא לפועל מבצע אימון נוסף בהולנד, "קרנף אירופי 2", לשם הכשרת 300 לוחמים נוספים.

== ראו גם ==
* קבוצת קרב (האיחוד האירופי)

== הערות שוליים ==

קטגוריה:קבוצות קרב (האיחוד האירופי)
קטגוריה:אוסטריה: צבא וביטחון
קטגוריה:גרמניה: צבא וביטחון
קטגוריה:הולנד: צבא וביטחון
קטגוריה:ליטא: צבא וביטחון
קטגוריה:פינלנד: צבא וביטחון
סלנגנת המערות

סלנגנת המערות (שם מדעי: Collocalia linchi) הוא מין של סיס מהסוג סיס קיני המאכל החי באינדונזיה ומלזיה בעיקר סביב איי ג'אווה, באלי וסומטרה.

==תיאור==
הסלנגנה ידועה בעיקר עקב מנהגה לקנן במערות ולנווט בהם באקולוקציה, בדומה לעטלפים ונדירה אצל עופות. אורכה מגיע ל-9 עד 11.5 ס"מ והיא בעלת כנפיים חדות וארוכות ונוצות כהות עם ברק ירקרק כשהבטן והחזה אפורים. הגפיים קצרות ביותר ואת רוב חייה היא מעבירה בתעופה.
 
מין זה חי ומקנן בלהקות במערות שונות בבתי חיותו, לרוב בקרבת יערות בהם הוא אוכל במשך היום. בעיקרו הוא אוכל פירות, לרוב תאנים ועצי פרי דומים והם עפים בין הענפים בחיפוש אחרי פירות בשלים. הם נחים במערות ומקננים מקן עשוי מרוק הכרוך יחד עם צמחייה שנאספה ובתוכו הנקבה מטילה 2 ביצים לבנות.

הסלנגנה איננה נמצאת בסכנה מיוחדת, אף שלעיתים מלקטים את ביציה ממערות כדי למכור אותם לתעשיית מרקי קנים.

===תת-מינים===
ישנם 4 תת-מינים של הסלנגנה:
* C. l. dedii
* C. l. linchi 
* C. l. ripleyi 
* C. l. dodgei

בעבר שייכו למין זה גם את הסלנגנה החיה בבורניאו, אך כיום היא נחשבת למין עצמאי (Collocalia dodgei).

==קישורים חיצוניים==

==הערות שוליים==

קטגוריה:בעלי חיים שתוארו ב-1854
קטגוריה:טקסונים שתוארו בידי תומאס הורספילד
קטגוריה:סיסיים
קטגוריה:אינדונזיה: עופות 
קטגוריה:מלזיה: עופות
קטגוריה:בעלי חיים משתמשי אקולוקציה
קטגוריה:בעלי חיים שוכני מערות
מימיקאט

מאריזה איזבל לופש מנה (בפורטוגזית: Marisa Isabel Lopes Mena; נולדה ב-25 באוקטובר 1984) הידועה בשם הבמה שלה מימיקאט (בפורטוגזית: Mimicat) היא זמרת ומלחינה מוזיקת פופ ונשמה. היא ייצגה את פורטוגל באירוויזיון 2023 שהתקיים בליברפול שבממלכה המאוחדת עם השיר "Ai coração".

== קריירה ==
מימיקאט השתתפה בפסטיבל דה קנסאו 2001 עם השיר "Mundo Colorido" תחת שם הבמה Izamena, אך לא עלתה מעבר לחצי הגמר. היא השתתפה שוב במהדורה ה-57 של פסטיבל דה קנסאו בשנת 2023, הבחירה הלאומית של פורטוגל לאירוויזיון 2023 עם השיר Ai coração. היא ביצעה אותו בחצי הגמר הראשון והעפילה לגמר. בגמר התחרות היא סיימה במקום הראשון. ב-11 במאי 2023 ביצעה מימיקאט את "Ai coração" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. פורטוגל הופיעה שנייה, לפני שווייץ ואחרי אוסטריה. בגמר האירוויזיון מימיקאט הגיעה למקום 23 עם 59 נקודות (כאשר 16 נקודות היו מהקהל ו-43 נקודות היו מחבר השופטים).

== קישורים חיצוניים ==

== הערות שוליים ==

קטגוריה:זמרות פורטוגזיות
קטגוריה:משתתפי אירוויזיון 2023
קטגוריה:נציגי פורטוגל באירוויזיון
קטגוריה:זמרים פורטוגזים
קטגוריה:פורטוגזים שנולדו ב-1985
הרמוניה דיסוננס

הרמוניה דיסוננס () היא להקת בנות קרואטית המונה שבע חברות: מירה צרנצ'יץ', מגדלנה צביטן, מרטה צביטן, קטרינה מנדיץ', פרנצסקה פאלקה, יאנה רדיץ' וחנה זדוניץ'. הוקמה בשנת 2018 בזאגרב, בירת קרואטיה.

== קריירה ==
לאחר שנוסדה ב-2018 על ידי חברותיה החלה הלהקה להקליט מספר גרסאות כיסוי לשירים קרואטים מוכרים.<ref></ref> במהלך שנותיה הראשונות לא הוציאה סינגלים באופן מסחרי.<ref></ref>

ב-5 בפברואר 2021 פורסם סינגל הבכורה שלה, "Zima".<ref></ref> מאוחר יותר אושר על ידי מלחינו כי הוא נשלח כמועמד להשתתפות בקדם הקרואטי לאירוויזיון 2021, אך נדחה ולא התקבל.<ref></ref> ב-9 בדצמבר 2022 הכריזה רשות השידור הקרואטית כי הרמוניה דיסוננס עתידה להשתתף בקדם לאירוויזיון 2023 עם השיר "Nevera (Lei, lei)",<ref name=dora></ref> שיצא לאור דרך יוניברסל מיוזיק גרופ ב-20 בינואר 2023. היא סיימה את התחרות במקום השני, והפסידה ללהקת לט 3 עם ב-"".<ref></ref><ref></ref> לאחר מכן נכנס השיר למקום ה-29 במצעד 40 השירים החמים בקרואטיה, ורשם את הכניסה הראשונה של הלהקה אל המצעד.<ref></ref>

== קישורים חיצוניים ==

== הערות שוליים ==

קטגוריה:להקות בנות
קטגוריה:להקות קרואטיות
קטגוריה:להקות שהוקמו בשנת 2018
מרי אנדראקוביץ'

מרי אנדראקוביץ (; נולדה ב-28 ביוני 2000) היא זמרת קרואטית. התפרסמה לאחר שהשתתפה בעונה הראשונה של Zvjezdice. בשנת 2020 הוציאה את אלבום הבכורה שלה, Voli, תחת חברת התקליטים קרואטיה רקורדס.

== קורות חייה ==
אנדראקוביץ' נולדה ב-28 ביוני 2000 באוסייק, וגדלה בעיירה הסמוכה בלישיץ'.<ref></ref> כבר מילדותה החלה לשיר כתחביב.<ref></ref>

בתחילת 2015 הוכרזה כאחת המשתתפות בעונה הראשונה של Zvjezdice.<ref></ref> היא הייתה אחת מבין שש האמניות האחרונות, אך לבסוף בחרה לעזוב את התוכנית.<ref></ref> סינגל הבכורה שלה, "Sve sam tebi oprostila ja", יצא לאור ב-2016. בתחילת 2018 חתמה על חוזה עם חברת קרואטיה רקורדס. אל אלבום הבכורה שלה, Voli, יצא ב-3 בדצמבר 2020.<ref></ref>

ב-9 בדצמבר 2022 נחשף כי מוניאס עתידה להשתתף בקדם הקרואטי לאירוויזיון 2023 עם השיר "Bye Bye Blonde". היא הגיעה למקום התשיעי עם 44 נקודות.<ref name=dora></ref>

== קישורים חיצוניים ==

== הערות שוליים ==

קטגוריה:זמרות קרואטיות
קטגוריה:ילידות 2000
קטגוריה:קרואטים שנולדו ב-2000
מוחמד בן סוליים

מוחמד בן סוליים (בערבית: محمد بن سليم, בתעתיק מדויק: מחמד בן סלים; נולד ב-12 בנובמבר 1961) הוא נהג מרוצי ראלי אמירתי לשעבר, המשמש כנשיא הפדרציה הבין-לאומית לרכב.

בן סוליים זכה 14 פעמים באליפות המזרח התיכון בראלי בין השנים 1984–2002. מאז שנת 2006 משמש כנשיא מועדון הרכב והתיור של איחוד האמירויות. בשנת 2008 מונה לסגן הנשיא הערבי הראשון של הפדרציה הבין-לאמית לרכב, ובדצמבר 2021 נבחר למחליפו של ז'אן טוד בנשיאות הארגון.

==השכלה==
בן סוליים למד מנהל עסקים באמריקן יוניברסיטי בוושינגטון די. סי. ובאוניברסיטת אלסטר. ביולי 2012 הוענק לו תואר דוקטור לשם כבוד במדעים מאוניברסיטת אלסטר על תרומתו לספורט, מנהיגות אזרחית ופעילות צדקה.

==משפחה==
ב-7 במרץ 2023 נהרג בנו, סייף, בתאונת דרכים שאירעה בדובאי.

==קישורים חיצוניים==

==הערות שוליים==

קטגוריה:נהגי מכוניות מרוץ אמירתים
קטגוריה:הפדרציה הבין-לאומית לרכב
קטגוריה:בוגרי אמריקן יוניברסיטי
קטגוריה:אמירתים שנולדו ב-1961
איוואן חמוטוב

איוואן חמוטוב (ברוסית: Иван Чмутов; 17 באוקטובר 1817 – 31 במרץ 1865) היה צייר רוסי במספר ז'אנרים; במיוחד סצנות היסטוריות ודתיות.

== ביוגרפיה ==
הוא נולד בסנט פטרסבורג. בשנת 1836, הוא נרשם במרשם הסטודנטים באקדמיה הקיסרית לאמנויות; בשיעור היסטוריה וציור פורטרטים של פיודור ברוני. בשנה שלאחר מכן הוענק לו מדליית כסף על רישום מהטבע ובהמשך זכה במדליית זהב על תיאורו של ״יוסף המפרש את החלומות״. הוא המשיך עם פיוטר באסין כשברוני חזר לאיטליה ב-1838.<ref name=":0"></ref>

בשנת 1839 הוא קיבל מדליית זהב ו-1000 רובל על ציורו "ריפוי המשותק" וזכה בתואר "אמן חופשי". הוא לא הצליח לזכות במדליות הזהב בתערוכות בשנים 1841 ו-1844. שנתיים לאחר מכן, הוא נסע לאיטליה על חשבונו, אך לא יכול היה להישאר זמן רב.

ב-1848 הוא זכה בתואר "אקדמי", אך זמן קצר לאחר מכן התגייס למשימה במיסיון הרוסי השלוש עשרה בבייג'ינג, והפך לאמן הרשמי שלהם. הוא הגיע לסין ב-1850 והיה שם שמונה שנים. הוא יצר סקיצות וציורים בצבעי מים רבים של סצנות ז'אנר. רבים מהם נעשו לליטוגרפיות ופורסמו בשתי יצירות של הסופר והנוסע איגור קובלבסקי - "מסע לסין" (1853) ו"גליונות אמנות רוסים" (1858).<ref name=":0" />

בשנת 1860, הוא הציג תערוכה באקדמיה, של דיוקנאות אצילים סינים שונים, פקידי ממשל ונשותיהם.

== גלריה ==
<gallery mode="packed" heights="220">
File:Chmutov Ivan Behind the walls of Beijing.png
File:Албазинцы на литургии.jpg
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1817
קטגוריה:נפטרים ב-1865
איגור קובלבסקי

איגור קובלבסקי (ברוסית: Его́р Ковале́вский; 18 בפברואר 1809 או 1811 – 2 באוקטובר 1868) היה חוקר ארצות, גאולוג, סופר ודיפלומט רוסי.

== ביוגרפיה ==
הוא נולד לפיוטר קובלבסקי, חבר מועצת בית המלוכה. בשנים 1825–1828 למד במחלקה לפילוסופיה באוניברסיטת חרקוב. לאחר שסיים את לימודיו, הוא נכנס לשירות מחלקת המכרות, בעקבות אחיו הבכור, הוא פיתח עניין בגאולוגיה. בשנת 1830, הוא הוסמך כמהנדס מכרות ויצא לעבוד בסיביר. עד 1837, הוא פתח שם ארבעה מכרות זהב.<ref>"Golden Messenger" of Russia (biography)</ref>

באותה שנה, לבקשת הנסיך-הבישוף פטר השני, הוא נשלח למונטנגרו לחפש זהב. בעודו שם, הוא נאלץ להשתתף בכמה עימותי גבול עם האימפריה האוסטרית. כשהבין שהוא עלול להיענש על כך כשחזר לרוסיה, התייעץ עם הנסיך אלכסנדר גורצ'קוב, ושלח הערת הסבר מפורטת לצאר ניקולאי הראשון. לאחר קריאתו, הצאר כתב "הוא התנהג כמו רוסי אמיתי".

הוא קיבל הזמנה נוספת לחפש זהב, בשנת 1847, מפשה מוחמד עלי ממצרים. בנוסף לכל ההכנות הרגילות לנסיעה הזאת, הוא קיבל הוראה על ידי השגריר הרוסי באיסטנבול, ולדימיר טיטוב, לאסוף מידע לגבי תוכניות הפאשה לעבודות ציבוריות (כולל תעלה ליד סואץ), ומעורבותו בסחר בעבדים.<ref>B. A. Valiskaya, Путешествие Егора Петровича Ковалевского, 1956 pp.96—98</ref> הוא היה במצרים ובאזור סודן עד 1848, ובין הישגיו המעשיים, הוא הצליח לשרטט את מקור הנילוס הלבן, כמו גם לגלות מרבץ קטן של זהב ליד הנילוס הכחול. הוא תיאר של חבש, בספרו "מסע לאפריקה הפנימית", בו גם כתב על תעלה, לעידוד סחר עם הודו, וגינה את העבדות.<ref></ref>

ב-1849 הצטרף למסיון הרוסי השלוש עשרה בבייג'ינג. הוא תרם להכרת נתיבי סחר טובים יותר דרך מונגוליה. הוא גם סייע לתווך בחוזה קולג'ה (1851), שקבע את הסדרי הסחר הקיימים בין רוסיה למערב סין (שינג'יאנג), וסייע להרחיב את ההשפעה הרוסית בקזחסטן. עם שובו, הוא כתב את הספר "מסע לסין", בו השתמש בציורים של איוואן חמוטוב.<ref></ref>

מ-1853 עד 1855 השתתף במלחמת קרים; בתחילה נשלח למונטנגרו כדיפלומט, בעקבות המתקפה של עומר פאשה. מאוחר יותר, הוא נכח במצור על סבסטופול. הוא שהה במפקדתו של הגנרל מיכאיל גורצ'קוב ואסף חומרים הקשורים למצור. חוויות אלה יהיו מאוחר יותר חלק מהפרשנות ההיסטורית שלו - המלחמה עם טורקיה. בעקבות המלחמה, ב-1856, מינה אותו הנסיך אלכסנדר גורצ'קוב למנהל המחלקה האסייתית במשרד החוץ; תפקיד שמילא עד 1861. באותה שנה הפך לסנאטור וחבר המועצה.

בשנת 1859, הוא היה אחד מהחברים המייסדים של קרן הספרות, חברה שהוקדשה לתמיכה כספית בסופרים מתקשים, ושימש כיושב ראש שלה עד מותו בשנת 1868.

הוא כתב למעלה מ-100 יצירות בסך הכל. לאחר מותו כתב המשורר פיודור טיוטצ'ב שיר זיכרון ארוך לכבודו.
== קישורים חיצוניים ==

== הערות שוליים ==

קטגוריה:סופרים רוסים
קטגוריה:גאולוגים רוסים
קטגוריה:דיפלומטים רוסים
קטגוריה:מגלי ארצות רוסים
קטגוריה:גנרלים בצבא האימפריה הרוסית
קטגוריה:אנשי צבא רוסים במלחמת קרים
קטגוריה:ילידי 1809
קטגוריה:נפטרים ב-1868
מנחם מרדכי (השני)

רבי מנחם מרדכי היה דיין ודרשן באדריאנופולי שבטורקיה, ומחבר ספר דברי מנחם על הטור ובית יוסף.

== ביוגרפיה ==
נולד לרבי מרדכי שמעון בן שלמה, מחבר ספר מטה שמעון על חושן משפט (ג' חלקים, שאלוניקי ה'תקע"ט), בנו של רבי שלמה מרדכי, מחבר ספר חשק שלמה (קושטא תקכ"ח). התייתם מאביו בגיל צעיר מאד, כעדותו בהקדמה לספרו מנחת זיכרון:

תקופה ארוכה חי בדוחק גדול, סבל מעניות ומרעב והתקשה לדאוג לפרנסת משפחתו. בהקדמה לספר מערכות בענייני אגדה כתב, שהוא עוסק באגדה משום שאין דעתו צלולה עליו בשל העניות שפקדה את ביתו: . בעל כורחו, נאלץ לצאת מהישיבה ולעסוק במלאכה.<ref>מרפא לשון, התנצלות המחבר</ref> היה בקשרי ידידות קרובים עם רבי אברהם פלאג'י, רבה של אזמיר.<ref>מנחם אבלים, הסכמת הרב אברהם פאלאג'י</ref>

לאחר זמן הכירו בו מספר גבירים אשר תמכו בו ובהוצאת ספריו, ובראשם הנדיב שמעון שלמה.<ref>דברי מנחם, הקדמה</ref>

נפטר בסביבות שנת 1887.

== חיבוריו ==
שער ספר דברי מנחם חלק ב
* מנחת זיכרון (שאלוניקי ה'תקצ"ג) - חידושים ומערכות בענייני חושן משפט.
* דבר אמת (שאלוניקי ה'תר"ג) - הלכות ספר תורה.
* מרפא לשון (שאלוניקי ה'תקצ"ז) - מערכות בענייני אגדה.
* דבר המשפט (אזמיר ה'תרל"ד) - על שולחן ערוך חושן משפט.
* דברי מנחם (שני חלקים, שאלוניקי ה'תרכ"ט)- על טור ובית יוסף אורח חיים, במתכונת הספרים כנסת הגדולה ויד אהרן לרבי אהרן אלפאנדארי. נדפס מחדש בתוך סדרת 'שולחן ערוך אוצרות ספרד'.
* אצבע קטנה (אזמיר ה'תרל"ו) - על ספר מורה באצבע לרבי חיים יוסף דוד אזולאי
* מנחם אבלים (אזמיר ה'תר"מ) - דינים וחידושים בנושא אבלות. נדפס מחדש בירושלים ה'תשע"ג.

== קישורים חיצוניים ==
=== ספריו ===
* 
* 
* 
* 
* 
* 
* 
* 

== לקריאה נוספת ==
* מנחם אבלים עם ליצחק ריח (ירושלים ה'תשע"ג), תולדות המחבר.

== הערות שוליים ==

קטגוריה:אדירנה: רבנים
קטגוריה:פרשני הטור
קטגוריה:רבנים ספרדיים
קלפים פתוחים

קלפים פתוחים היא תוכנית אירוח ישראלית לילדים ולבני נוער, בהנחיית נתיב רובינזון. היא שודרה מדי שבוע בטלוויזיה החינוכית בין השנים 1996–2001.

== מבנה התוכנית ==
התוכנית מיועדת לבני נוער, וגם רבים מיוצריה הם בני נוער (למשל, תחקירני התוכנית). בכל פרק מתכנס פאנל של מספר בני נוער מרחבי הארץ ומקבוצות שונות בציבור על מנת לדון בנושא מסוים, ובנוסף מגיעה לאולפן קבוצה של כמה עשרות בני נוער, המשתתפת כקהל בתוכנית ותפקידה לשאול את המרואיינים שאלות ולשוחח עימם. מנחה התוכנית מוביל את הפרק ומחבר בין חברי הפאנל לקהל, אשר עליהם לנהל שיח מתון ומכובד.

המשתתפים דנים בנושאים שונים המעסיקים ומעניינים בני נוער. בין הנושאים השונים שנידונו לאורך שנות התוכנית: אהבה, גיוס לצה"ל, אלימות, קשיים חברתיים, יחסי מין, עצמאות כלכלית, נשירה מהלימודים, כתות, עישון, קעקועים, שימוש בסמים, אלכוהוליזם והפרעות אכילה.

שם התוכנית נועד להצביע על על הפתיחות הנדרשת בשיח עם בני הנוער בנושאים השונים, חלקם שנויים במחלוקת, כאשר "הקלפים פתוחים".

== שידור ==
משבצת השידור של התוכנית הייתה מדי שבוע, לרוב ביום רביעי או חמישי, בשעה 17:30. פרקי התוכנית זכו לרוב לנתוני רייטינג של כ-15 אחוזי צפייה.

=== פרק "נוער גאה" ===

אחד מפרקי התוכנית, "נוער גאה", עסק בזהות מינית. בפאנל התארחו שני צעירים הומוסקסואלים, צעיר ביסקסואל וצעירה לסבית (ובנוסף נכחה בקהל אם לבן הומוסקואל והשחקן חגי אייד שוחח עם הקהל). המשתתפים סיפרו את סיפורם האישי ודנו בסוגיות שונות הקשורות ללהט"ב כגון יחס החברה, יציאה מהארון, יחסיהם עם משפחותיהם והסביבה, קשיים, השקפת עולמם וכדומה. הפרק שובץ לשידור ביום 21 בנובמבר 1996 בערוץ חינוכית 2.<ref name=":0"></ref>

שר החינוך באותה תקופה, זבולון המר (מפד"ל), הורה לעכב את שידור התוכנית בנימוק ששידור פרק כזה בטלוויזיה החינוכית יתפרש כמתן לגיטימציה להומוסקסואליות. בעקבות כך הגישו לב האגודה לזכויות האזרח, אגודת הלהט"ב וארגון קל"ף (קהילה לסבית פמיניסטית) עתירה נגד שר החינוך, הטלוויזיה החינוכית והרשות השנייה לטלוויזיה ולרדיו, בדרישה לשדר את התוכנית. בעתירה נטען, כי פסילת התוכנית פוגעת בחופש הביטוי, מפלה הומואים ולסביות ומשדרת מסר שלילי כלפיהם. בפסק הדין, שניתן לאחר שנה וחצי, קבע בג"ץ פה אחד כי יש להתיר את שידור התוכנית כפי שתוכנן במקור, בערוץ בו תוכנן השידור, ללא התניה של השידור בשינויים וסייגים כפי שדרשו המשיבים.

הפרק שודר, בשני חלקיו, ב-20 וב-27 בנובמבר 1997, וזכה לרייטינג של כ-90 אחוז.

== קישורים חיצוניים ==

* 
* 

== הערות שוליים ==

קטגוריה:תוכניות טלוויזיה ישראליות לילדים
קטגוריה:תוכניות טלוויזיה ישראליות שעלו לשידור בשנות ה-1990
קטגוריה:הטלוויזיה החינוכית הישראלית
קטגוריה:תוכניות שצולמו באולפני הרצליה
ליתיום ניטריד

ליתיום ניטריד (Lithium Nitrid} הוא תרכובת של ליתיום וחנקן שנוסחתה Li<sub>3</sub>N. החומר הוא מוצק שצבעו אדמדם והוא הניטריד היציב היחיד של מתכת אלקלית.

ליתיום ניטריד נוצר מתגובת ליתיום עם חנקן גזי:

<math>6Li_{(s)} + N_{2(g)} \rightarrow 2Li_3N_{(s)} </math>

החומר מגיב בפראות עם מים ומשתחררת אמוניה:

<math>Li_3N + 3H_2O \rightarrow 3LiOH + NH_3 </math>

המבנה הגבישי שכבתי: לוחות בהרכב <sup>-</sup>Li<sub>2</sub>N בהם כל חנקן קשור ל 6 אטומי ליתיום וביניהן שכבות המכילות יוני ליתיום <sup>+</sup>Li.

לליתיום ניטריד מוליכות יונית, ההולכה הסגולית <math>2*10^{-4}\Omega cm^{-1}</math>. סימום במימן מעלה את המוליכות וסימום במתכת מקטין אותה.

==קישורים חיצוניים==

== הערות שוליים ==

קטגוריה:ליתיום: תרכובות
קטגוריה:חנקן: תרכובות
קטגוריה:תרכובות אי-אורגניות
חידת תשע נקודות

חידת תשע הנקודות. החידה מבקשת לחבר את כל תשע הנקודות באמצעות ארבעה קווים ישרים או פחות, מבלי להרים את העט.
חידת תשע הנקודות היא חידה מתמטית שמבקשת לחבר תשע נקודות המסודרות בריבוע עם עט בארבעה (או פחות) קווים ישרים מבלי להרים את העט.

החידה הופיעה תחת שמות רבים אחרים במהלך השנים. סם לויד טען שהמציא את החידה בשנת 1907.

== קישורים חיצוניים ==

* [https://papyr.com/hypertextbooks/comp2/9dots.htm One Solution to the Puzzle of the Nine Dots]

קטגוריה:חידות מתמטיות
אהוד ביבי

אהוד ביבי (נולד ב-1981 לערך) הוא קצין צה"ל בדרגת אלוף-משנה אשר בתפקידו האחרון כיהן כמפקד חטיבת האש 215.

== ביוגרפיה ==
ביבי התגייס לצה"ל ב-1999. שירת כקצין סיור, מפקד פלגה, סגן מפקד סוללה ומפקד סוללה בגדוד 405, תפקיד בו שירת במהלך מלחמת לבנון השנייה. הוא המשיך לשרת בגדוד כקצין אג"ם וסמג"ד. לאחר מכן שימש קצין אג"ם אגד ארטילרי 282.

ב-2012 מונה למפקד גדוד 402 באגד ארטילרי 215 ולאחר מכן שימש סגן מפקד האגד. ב-2018 מונה לראש מחלקת תורת חיל התותחנים ומפקד אגד ארטילרי 454. ב-2019 מונה לראש מחלקת תכנון מבצעי בחטיבת המבצעים.

באוגוסט 2022 מונה למפקד חטיבת האש 215. שירת כמפקד החטיבה במהלך מלחמת חרבות ברזל עד סיום כהונתו באוגוסט 2024.<ref></ref>

ב-4 באוגוסט 2024 סוכם לתפקיד ראש חטיבת כוח האדם בזרוע היבשה בדרגת תת-אלוף.

ביבי נשוי ואב לחמישה. בעל תואר שני בדיפלומטיה וביטחון מאוניברסיטת תל אביב. בוגר המכללה לפיקוד טקטי והמכללה הבין-זרועית לפיקוד ולמטה.

==קישורים חיצוניים==

*[https://www.beithatothan.org.il/חדשות-חיל-התותחנים/עולה-לתורה/ עולה לתורה], אתר בית התותחן

==הערות שוליים==

קטגוריה:מפקדי יחידה 5252
קטגוריה:מפקדי עוצבת התבור
קטגוריה:מפקדי אגד ארטילרי 215
קטגוריה:אלופי-משנה בצה"ל
קטגוריה:ישראלים שנולדו ב-1981
קטגוריה:מפקדי חטיבות במלחמת חרבות ברזל
קטגוריה:בוגרי אוניברסיטת תל אביב
קיכלי הרים כחול

קיכלי הרים כחול (שם מדעי: Sialia currucoides) הוא מין של ציפור שיר ממשפחת הקיכליים החי בטבע במערב אמריקה הצפונית למורדות הרי הרוקי ונודד דרומה בחורף.

הקיכלי הוא הציפור הלאומית של המדינות: איידהו ונבדה.

==תיאור==
קיכלי זה מגיע לאורך 15.5-18 ס"מ, בעל מוטת כנפיים של 11-14.2 ס"מ ומשקלו 24–37 גרם. הוא בעל דו-צורתיות זוויגית בולטת, כאשר הזכרים בעלי גוון כחול מלא, בעוד הנקבות בעלות גוני תכלת אפור והראש והחלק התחתון אפור. הם בעלי מקור חד ושחור ואישונים שחורים. בטבע הקיכלי יכול לחיות בין 6 עד 10 שנים.

הקיכלי הוא אוכל כל, כאשר במשך הקיץ תזונתו מתבססת בעיקר על חרקים או עכבישים, בעוד במשך החורף הוא ניזון בעיקר מפירות יער.

זוהי ציפור השוכנת לאורך מערב אמריקה הצפונית בין אלסקה ודרום קנדה עד לצפון מקסיקו, כשבחורפים היא נודדת דרומה. בהתאם לתקופת השנה, הם עשויים להיות בסביבות משתנות בין הרים, ערבות עשב פתוחות או חורשים פתוחים יחסית.

הקיכלים מקננים בין הענפים בחללים טבעיים ולעיתים גם בתיבות קינון. בקן הנקבה מטילה ארבע עד חמש ביצים כחולות בצבעם, אותם שני ההורים מגדלים. הביצים בוקעות כעבור שבועיים.

== קישורים חיצוניים ==

== הערות שוליים ==

קטגוריה:טקסונים שתוארו בידי יוהאן מתאוס בכשטיין
קטגוריה:קיכליים
קטגוריה:בעלי חיים שתוארו ב-1798
צ'אר ארקטי

צ'אר ארקטי (שם מדעי: Salvelinus alpinus) הוא מין של דג גרם ממשפחת הסלמוניים, החי לאורך האזור הארקטי והתת-ארקטי בין חופי האוקיינוס הארקטי וגם בחופי צפון קנדה, אלסקה, סקנדינביה, גרינלנד, איסלנד וסיביר, כשהוא נדיר דרומה משם. בעונת הרבייה נודד הדג להטיל את ביציו בנהרות ואגמים. הדבר הופך אותו לאחד מדגי המים המתוקים הצפוני ביותר בעולם.

הדג שייך לסוג Salvelinus והוא קרובה של טרוטת האגמים, עימה הוא לעיתים מכליא בטבע.

==תיאור==
דג זה מגיע בשני מופעים בטבע: ננסי וענק. פרטים של הזן הננסי מגיעים לאורך ממוצע של 8 ס"מ ולמשקל של 0.2 עד 2.3 ק"ג, בעוד פרטים של הזן הענק מגיעים לאורך מוערך של 40 ס"מ ולמשקל 2.3 עד 4.5 ק"ג. הדגים הגדולים ביותר נתפסו בצפון קנדה והגיעו למשקל של 9 ק"ג. למרות שישנם שני מופעים של הדג בטבע, שני הזוויגים שלו דומים בגודלם ובמראם.

צבעו של הדג משתנה בין האוכלוסיות השונות. הגב לרוב שחור עד כהה והבטן והגחון בעלי גוני אדום-כסוף, צהבהב ולבן. הדג בעל ראש ולסתות מוארכות וגיבנת בגבו. הלסתות מתעקלות כלפי מעלה.

דג זה מעביר את חייו הבוגרים בים בקרבת החופים. כמה אוכלוסיות נשארות כל חייהן במים מתוקים. בעונת הרבייה קופץ הדג מעל מפלים ושוחה לעבר נהרות ואגמים שבהם הוא חי. הוא עצמו עלול להיטרף בידי קטלנים, טורפים ימיים, דוב קוטב, לוטרת ים ומגוון עופות ימיים וכן בידי מספר סלמונים גדולים יותר, אפילו מבני מינו שאינם בוחלים בקניבליזם. בנוסף הוא נידוג בידי אנשים רבים באופן מסחרי.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:סלמונאים
קטגוריה:דגי מים מתוקים באזור הארקטי
קטגוריה:בעלי חיים שתוארו ב-1758
ישעיה הלוי הורוביץ (השני)

רבי ישעיה הלוי הורוביץ (נפטר באדר ה'תמ"ט, 1689, פוזנא) היה אב"ד וראש ישיבה בפרנקפורט. כיהן גם כמרא דאתרא בפיורדא, בלייפניק, בבומסלא ובפוזנא. אביו היה רבי שבתי שפטל הלוי הורוביץ (בעל 'ווי העמודים'), וסבו היה רבי ישעיה הלוי הורוביץ בעל 'שני לוחות הברית' (השל"ה).

==ביוגרפיה==
פרטים רבים בקורות חייו אינם ידועים בוודאות, וחוקרים שונים העלו השערות שונות.

ככל הנראה נולד בסביבות שנת ה'שצ"ב (1632), אך יש המקדימים את לידתו בעשרים שנה. נקרא על שם סבו הנודע, בעל השל"ה. גדל בפוזנא, ורבו המובהק היה אביו רבי שבתי שפטל, שכיהן כמרא דאתרא של פוזנא בשנים ה'ת"א–ה'תי"ח (1641–1658). כאשר הדפיס אביו את חיבורו של סבו שני לוחות הברית, הוסיף הנכד שיר לכבודו של החיבור. נשא לאישה את מרים בתו של ר' שלמה בן ר' מנדל מפוזנא. התגורר בפוזנא ושימש בה שליח ציבור וגבאי צדקה.

היה רב בכמה קהילות בבוהמיה ובמוראביה. בשנת ה'תי"ז (1657) בערך התמנה כרב בשטייניץ שבמוראביה. בשנים ה'תל"א–ה'תל"ג, ואולי עוד קודם לכן, כיהן כרב בלייפניק. בה'תל"ד–ה'תל"ז (1674–1677) בערך כיהן בבומסלא.

ידוע שכאביו היה גם מרא דאתרא של פיורדא, אך לא ברור באיזו תקופה הייתה רבנות זו. ככל הנראה, רבנותו הראשונה הייתה בפיורדא, והוא היה רבה של העיר בשנים ה'תי"ד–ה'תי"ז, לפני שנסע למוראביה. אולם, יש הסבורים שרבנות זו הייתה לאחר הרבנות בשטייניץ, בשנים ה'תכ"ח–ה'תל"א.

בשנת ה'תל"ז (1677) בערך, קיבל את רבנות פרנקפורט והתמנה שם לאב"ד ולראש ישיבה. זו הייתה רבנותו העיקרית שעל שמה התפרסם. חתם על תקנות חדשות הנוגעות לחינוך הילדים בקהילה. בתקופה זו התכתב עם רבים מפוסקי דורו, ותשובות הלכתיות שלו מופיעות בספרי הפוסקים כחות יאיר, עבודת הגרשוני, אבן השהם וחינוך בית יהודא. בכ"ב באייר ה'תמ"ה נפטר בנו יעקב קופל, ובכ"ו באייר נפטרה אשתו מרים. מאוחר יותר נשא אשה שנייה.

בשנת ה'תמ"ז (1687) בערך עזב את פרנקפורט לטובת רבנות פוזנא. מסופר כי כאשר עזב את פרנקפורט הותיר אחריו שלוש קושיות ללא פתרון ואמר לפרנסי הקהילה שיבחרו לממלא מקומו את מי שיצליח לתרץ את שלושתן.

בחודש אדר ה'תמ"ט (1689) חלה ונפטר ונקבר בפוזנא. בכ"ג באדר הסכימה קהילת פוזנא על נתינת קצבה לאלמנתו. בנו שבתי שפטל היה אב"ד פילנה , ובנו אברהם היה דיין בפוזנא. נוסף להם, בין תלמידיו היו רבי שמואל שוטן כץ מפרנקפורט, ורבי אברהם ברלין מאמשטרדם.

==לקריאה נוספת==
* הרב בנימין שלמה המבורגר, הישיבה הרמה בפיורדא, בני ברק תש"ע, כרך א', עמ' 153–162.

==הערות שוליים==

קטגוריה:ראשוני האחרונים
קטגוריה:לייפניק: רבנים
קטגוריה:פרנקפורט: רבנים
קטגוריה:פירט: רבנים
קטגוריה:פוזנה: רבנים
ישעיה הלוי הורוביץ
קטגוריה:נפטרים ב-1689
Bebe

Bebe (בעברית: ביבי) הוא אלבום האולפן השלישי של הזמרת-יוצרת האמריקאית ביבי רקסה. האלבום יצא לאור ב-28 באפריל 2023, על ידי חברת התקליטים האחים וורנר.<ref></ref><ref></ref>

רקסה תצא לסיבוב הופעות בצפון אמריקה על מנת לקדם את האלבום במהלך חודש ממאי 2023.<ref name="BW"/>

==רקע והכרזה==
רקסה החלה לעבוד על האלבום בדצמבר 2021, השיר הראשון שנכתב לאלבום הוא "Seasons", אשר נוצר בהשראת השיר "Landslide" של פליטווד מק.<ref name="RS"></ref> מגזין "רולינג סטון" תיארה את הסגנון המוזיקלי של האלבום כשילוב של "פופ שנות השבעים, הליריקה של סטיבי ניקס וצלילי דאנס-פופ המוכר יותר של רקסה", כמו גם "השמחה, הגבוהה ביותר" שלה עד כה, שכן רקסה עישנה מריחואנה לעיתים קרובות בזמן הכנת האלבום, והוציא את הסינגל "Satellite" ביחד עם סנופ דוג ב-20/4, 20 באפריל.<ref name="RS"/>

ב-15 במרץ 2023, הכריזה רסקה על צאת האלבום Bebe, וחשפה את עטיפתו ותאריך יציאתו.<ref></ref> ב-30 במרץ, נחשפה רשימת הרצועות.<ref></ref>

==סינגלים==
"Heart Wants What It Wants" יצא לאור כסינגל המוביל של האלבום ב-17 בפברואר 2023.<ref></ref><ref></ref> השיר עצמו הגיע למקום ה-10 בבולגריה ולמקום ה-61 בקרואטיה, כמו גם ל-40 המובילים במצעד ה-מצעד 40 השירים למבוגרים ומצעד 40 שירי המיינסטרים. "Call On Me" יצא לאור כסינגל השני של האלבום ב-31 במרץ 2023.<ref></ref> "Satellite" ביחד עם סנופ דוג יצא לאור כסינגל השלישי ב-20 באפריל 2023.<ref></ref>

== רשימות סוף שנה ==
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|100 האלבומים הטובים ביותר לשנת 2023
|77
|<ref name=":02"></ref>
|}

==רשימת רצועות==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Bebe
!אזור
!תאריך יציאה
!פורמט
!חברת תקליטים
!מקור
|-
!rowspan="2" |כלל העולם
|28 באפריל 2023
|הורדה דיגיטלית • הזרמת מוזיקה • תקליטור
|האחים וורנר
|<ref>Bebe release formats:
* 
* </ref>
|}

==קישורים חיצוניים==

==הערות שוליים==

קטגוריה:אלבומי 2023
קטגוריה:אלבומי ביבי רקסה
קטגוריה:אלבומים באנגלית
קטגוריה:אלבומי חברת וורנר רקורדס
רמי יעקב

רמי יעקב (באנגלית: Rami Yacoub; נולד ב-17 בינואר 1975) הידוע גם בשמו הפרטי רמי, הוא מפיק מוזיקלי וכותב שירים שוודי ממוצא פלסטיני וחבר לשעבר באולפני שירון ואולפני מרטון . יעקב שיתף פעולה עם מקס מרטין בתחילת הקריירה שלו. הוא עבד עם מוזיקאים ושחקנים כמו ליידי גאגא, אריאנה גרנדה, דמי לובאטו, סלינה גומז, בריטני ספירס, ניקי מינאז', מדונה, צ'ארלי XCX, בון ג'ובי, בקסטריט בויז, ואן דיירקשן, וסטלייף, הסאטרדייז, פינק, סלין דיון, אנריקה איגלסיאס, טייסטו, אביצ'י, אן סינק, , לינדזי לוהן, ויזר ומונסקין.<ref name=":0"></ref><ref name=":1"></ref>

== קריירה ==
במהלך הקריירה שלו, עבד יעקב על להיטים בין-לאומיים כדוגמת "" ו-"I'm Not a Girl, Not Yet a Woman" של בריטני ספירס, "How It's Done" של קאש דול, קים פטרס, אלמה וסטפלון דון ו-"What Makes You Beautiful" של ואן דיירקשן, כמו גם להיטן של דמי לובאטו ושר לויד, "Really Don't Care".<ref name=":1" /><ref name=":0" />

בנוסף לכך, עבד יעקב על שלושת השירים "Addicted", "" ו-"Devil Pray" של הזמרת-יוצרת האמריקאית מדונה.<ref></ref><ref></ref><ref></ref>

==קישורים חיצוניים==

== הערות שוליים ==

קטגוריה:מפיקים מוזיקליים שוודים
קטגוריה:פזמונאים שוודים
קטגוריה:שוודים שנולדו ב-1975
2023 (אלבום)

2023 הוא האלבום ה-27 של הזמר הישראלי איל גולן בהוצאת חברת התקליטים ליאם הפקות. האלבום יצא לאור ב-28 במרץ 2023. האלבום זכה להצלחה רבה, כשבצאתו בלטו מתוכו השירים "עיר נמל" ו"מתי את חוזרת" שנכנסו לעשירייה הפותחת במצעדי המוזיקה של היטליסט, מדיה פורסט, גלגלצ והעשירייה. האלבום עצמו הגיע למקום הראשון במצעדים של פלטפורמות המוזיקה אפל מיוזיק וספוטיפיי.

== רשימת רצועות ==

== הערות שוליים ==

קטגוריה:אלבומי 2023
קטגוריה:אלבומי אייל גולן
קטגוריה:אלבומים בעברית
קטגוריה:אלבומים שהופקו על ידי מתן דרור
קטגוריה:אלבומי חברת ליאם הפקות
ל'אוקסיטן אן פרובאנס

ל'אוקסיטן אן פרובאנס (בצרפתית: L'Occitane en Provence; נהגה: ; בתרגום לעברית: האישה האוקסיטנית בפרובאנס) היא קמעונאית יוקרה צרפתית, המייצרת ומשווקת מוצרי טיפוח גוף, פנים ושיער; בישום ובישום אוויר לבית; שממוקמת במנוסק שבמחוז האלפים של פרובאנס עילית בדרום מזרח צרפת המטרופוליטנית.
== היסטוריה ==
החברה שנוסדה ב-1976 בידי אוליבייה בוסן כחברה שתשמר את מסורות הייצור של שמנים אתריים, סבונים וכדומה, של מולדתו פרובאנס, הלכה והתרחבה. וכאשר מכר את רוב מניות החברה למשקיעי הון סיכון בשנות ה-90 של המאה ה-20 כדי לממן התרחבות של החברה, מצא עצמו המייסד מודר מהניהול השוטף ומשותפות בהחלטות האסטרטגיות. ב-1994 הצטרף לחברה איש העסקים האוסטרי ריינולד גייגר , שרכש תחילה 33% ממניות החברה ועד 1996 הפך לבעל מניות הרוב. אחרי השתלטותו על החברה, החזיר גייגר את המייסד בוסן להנהלת החברה כמנהל הקריאייטיב ופיתוח המוצרים. שם החברה הפך בסוף שנות ה-90 מל'אוקסיטן לשמה הנוכחי ל'אוקסיטן אן פרובאנס מאחר שהשם 'פרובאנס' היה בעל משמעות רבה יותר עבור הקהל הבינלאומי של החברה.

החברה מפעילה חנויות בלמעלה מ-90 מדינות בעולם (כולל בישראל). ומאז 2010 היא נסחרת בבורסת הונג קונג.

==קישורים חיצוניים==

* 

* [https://www1.hkexnews.hk/listedco/listconews/sehk/2010/0426/00973_785828/e115.pdf היסטוריה, תרבות ומבנה תאגידי של החברה], מסמך רשמי של החברה
* [https://group.loccitane.com/sites/default/files/2021-07/20210730_FY2021%20AR_E.pdf הדו"ח השנתי של ל'אוקסיטן לשנת 2021]

קטגוריה:חברות קוסמטיקה צרפתיות
קטגוריה:מותגי קוסמטיקה
סרט אנתולוגיה

סרט אנתולוגיה (באנגלית: anthology film), הידוע גם כסרט מִקְבָּץ (omnibus film) או סרט חבילה (package film), הוא סרט בודד המורכב מכמה סרטים קצרים יותר, כל אחד שלם בפני עצמו ומובדל מהאחר, אם כי לעיתים קרובות קשורים זה לזה על ידי אותו נושא, הנחת יסוד או יוצר. לפעמים כל אחד מהם מבוים על ידי במאי אחר או נכתב על ידי מחבר אחר, או אולי אפילו נוצר בזמנים שונים או במדינות שונות.

סרטי אנתולוגיה מיוחסים באופן שגוי עם הייפרלינק סינמה, סגנון של יצירת סרטים המציג חלקים מסיפורים רבים במהלך הסרט, בעוד שסרטי אנתולוגיה מציגים קטעי סיפור אחד בכל פעם. כמה דוגמאות שגויות כוללות את "ספרות זולה" (1994) ו"אהבה נושכת" (2000), המחלקים את קווי העלילה שלהם באופן לא כרונולוגי, מופרדים על ידי מקטעים.

== דוגמאות ==

== ראו גם ==
* אנתולוגיה
* סיפור מסגרת

== הערות שוליים ==

*
אנתולוגיה
קטגוריה:מינוחים בקולנוע
פרנסואה-מארי-ז'אק פוז'ר

פרנסואה-מארי-ז'אק פוז'ר (באנגלית: François-Marie-Jacques Fougère; 26 במאי 1881 – 18 ביולי 1954) היה גנרל צרפתי. הוא שירת בצבא הצרפתי בין השנים 1933 ל-1941, במהלך 1940 היה מחליף מקומו של אז'ן מיטלהאוזר. היה פעיל צבאי במערכה בסוריה ובלבנון במלחמת העולם השנייה.

==קישורים חיצוניים==
* 

קטגוריה:גנרלים צרפתים
קטגוריה:אנשי צבא צרפתים במלחמת העולם השנייה
קטגוריה:צרפתים שנולדו ב-1881
קטגוריה:צרפתים שנפטרו ב-1954
Tell Me More

"Tell Me More" (בעברית: "ספרי לי עוד") הוא סינגל שהוקלט על ידי צמד זמרי הפולק האזרים טוראלטוראןX, אשר יצא לאור ב-13 במרץ 2023.<ref name=":0"></ref> השיר ייצג את אזרבייג'ן באירוויזיון 2023 שהתקיים בליברפול שבממלכה המאוחדת, לאחר שנבחר על ידי ערוץ הטלוויזיה הממלכתי במדינה, İctimai Television, הגוף המשדר את תחרות האירוויזיון.<ref name=":1"></ref><ref></ref>

== לפני האירוויזיון ==
במהלך חודש דצמבר 2022 İctimai Television הציע לכותבים להגיש את שיריהם לאירוויזיון. תקופת הגשת השירים הסתיימה ב-15 בינואר 2023, לאחר הארכה שניתנה.<ref></ref><ref></ref> ב-2 בפברואר, לאחר טענות שונות שהועלו כי אזרבייג'ן כבר בחרה את הזמר ראוף קינגסלי כנציג, הוכרזו רשמית חמשת האמנים המועמדים סופית לייצג את המדינה.<ref name="shortlisted artists2"></ref> ב-9 במרץ נודע כי טוראלטוראןX ייצגו את אזרבייג'ן בתחרות, והשיר יצא לאור רשמית ב-13 במרץ.<ref name=":0" />

== באירוויזיון ==
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר<ref name="Rules"></ref>; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. אזרבייג'ן שובצה למחצית השנייה של חצי הגמר הראשון, שהתקיים ב-9 במאי 2023,<ref name="draw"></ref>

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אזרבייג'ן שובצה כמדינה ה-12, אחרי שוודיה ולפני צ'כיה.<ref name="order"></ref> ב-9 במאי 2023 ביצע הצמד את "Tell Me More" על בימת חצי הגמר הראשון של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי.

==קישורים חיצוניים==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי אירוויזיון 2023
קטגוריה:שירי אזרבייג'ן באירוויזיון
קטגוריה:שירים באנגלית
מייקל ג. וילט

מייקל ג'יימס מנסל וילט (באנגלית: Michael James Mansel Willett; נולד ב-11 בספטמבר 1989) הוא שחקן וזמר אמריקאי. וילט ידוע בעיקר בשל תפקידו כליונל בסדרת הטלוויזיה "טרה" וכטאנר בסרט "החבר הטוב ביותר" .<ref></ref><ref></ref> כמו כן, בין השנים 2014–2016 הוא הופיע בסדרת הטלוויזיה "מעמידות פנים" ששודרה ב-MTV.

== ראשית חייו ==
וילט נולד וגדל בעיר פרזנו, קליפורניה, ולמד בתיכון כלוביס וסט. מגיל צעיר אהב להופיע, ובאחד מראיונותיו סיפר כי "כשהייתי צעיר היה לי נוח יותר עם הצד הזה באישיות שלי, החברותי והפטפטני. לאורך הדרך הבנתי שכך אתה מאפשר לאנשים להכיר אותך. גדלתי להיות אדם פתוח יותר".<ref name="Rothaus1"></ref>

כשנשאל לגבי משחק של דמויות הומוסקסואליות במספר תפקידים, וילט השיב: "אני רוצה לגלם את כל סוגי האנשים השונים; הומו או סטרייט. לדוגמה, כשאתה הולך לגלם רוצח סדרתי, אתה לא שואל אם זה עומד בסטנדרטים הפיזיים או המוסריים שלך. אתה מתעלם מזה ומגלם את הדמות. לא התלבטתי לגבי זה [קבלת התפקיד בסרט "החבר הטוב ביותר"]. אני רוצה לשחק את כל סוגי הדמויות השונים ומקווה להמשיך לעשות זאת".<ref name="Caban1"></ref>

== קריירה ==
נוסף לקריירת המשחק שלו, וילט הוא גם זמר. הוא מציג את עצמו בחשבון הטוויטר שלו כ"קודם זמר, אחר כך שחקן".<ref></ref> הוא הצהיר כי אחרי הופעתו בסרט "החבר הטוב ביותר" הוא רוצה להתחיל לכתוב מוזיקה מקורית.<ref></ref>

אלבום הבכורה של וילט, אשר עדיין לא יצא לאור, נקרא Diapason, והוא מתאר אותו בתור ה"השתפכות המלאה, העשירה והמלודית של הצליל. כך בדיוק אני מתאר את מה שאני עושה".<ref name="Rothaus1" />

== חיים אישיים ==
וילט הוא הומוסקסואל מוצהר, ובריאיון למגזין אדבוקט סיפר כי "לא באמת רציתי לעשות מזה עניין... מעולם לא ראיתי שזה משהו שמפריד ביני לבין מישהו אחר. אם כבר, גיליתי שזה נתן לי יתרון בתעשייה".<ref></ref>

== פילמוגרפיה ==
=== קולנוע ===
{| class="wikitable sortable"
!שנה
!סרט
!תפקיד
!הערות
|-
|2013
|החבר הטוב ביותר 
|טאנר דניאלס
|
|}

=== טלוויזיה ===
{| class="wikitable sortable"
!שנה
!סרה
!תפקיד
! class="unsortable" |הערות
|-
|2004
|ג'ואן מארקדיה 
|בילי
|פרק: "The Election"
|-
|2005
|ללא עקבות
|ארון
|פרק: "The Bogie Man"
|-
| rowspan="2" |2010
|קוגר טאון
|חבר מועדון #4
|פרק: "Breakdown"
|-
|בלו מאונטיין סטייט
|ג'ו דניאלס
|פרק: "Pregnant"
|-
|2010–2011
|טרה
|ליונל טריין
|16 פרקים
|-
|2014–2016
|מעמידות פנים
|שיין הארווי
|תפקיד ראשי (3 עונות); 38 פרקים
|-
|2018
|אהבה יומיומית
|זאק
|פרק: "Love and Cheese"
|-
|2019
|דולי פרטון: מיתרי הלב 
|קול איוונס
|פרק: "Two Doors Down"
|}

== קישורים חיצוניים ==

* [http://www.mtv.com/celebrity/michael-willett/#cast=faking_it מייקל ג. וילט], באתר MTV

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:מוזיקאים להט"בים אמריקאים
קטגוריה:זמרים להט"בים אמריקאים
קטגוריה:אמריקאים שנולדו ב-1989
סויוז TM-18

סויוז TM-18 (ברוסית: Союз TM-18) הייתה חללית מסדרת סויוז, שהמריאה ב-8 בינואר 1994 מקוסמודרום בייקונור שנמצא בקזחסטן ומופעל על ידי רוסיה. המטרה היית הלבצע עגינה בתחנת החלל מיר.

==צוות==
* ויקטור אפנסייב - מפקד
* יורי אוסצ'וב - מהנדס טיסה
* ולרי פוליאקוב - רופאקוסמונאוט

===צוות גיבוי===
* יורי מלנצ'נקו - מפקד
* טלגט מוסאבייב - מהנדס טיסה
* גרמן ארזמסוב - רופאקוסמונאוט

==תיאור המשימה==
"סויוז TM-18" שוגרה ב-8 בינואר 1994 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U. 

עגינה לתחנת החלל מיר בוצע ב-10 בינואר למודול "קוואנט 1" של תחנת החלל ועברה ללא בעיות. בתחנת החלל כבר פעלה משלחת מס' 14 בפיקוד וסילי ציבלייב.

לאחר ביצוע חפיפה, משלחת מס' 14 עזבה את תחנת החלל מיר בחללית סויוז TM-17. אחריות על תחנת החללע עברה למשלחת מס' 15 בפיקוד ויקטור אפנסייב. חללית "סויוז TM-18" שימשה חללית חירום.

ב-21 בינואר בוצע שינוי מיקום עגינה של החללית והיא חוברה לתא עגינה במודול הבסיסי.

ב-1 ביולי לתחנת החלל התחברה חללית "סויוז TM-19". ב-9 ביולי "סויוז TM-18" התנתקה מתחנת החלל כאשר על סיפונה ויקטור אפנסייב ויורי אוסצ'וב. באותו יום הם נחתו בהצלחה בשטח צפון קזחסטן. ולרי פוליאקוב נותר בתחנת החלל להמשך פעילות במסגרת משלחת מס' 16 בפיקוד יורי מלנצ'נקו.

==קישורים חיצוניים==

* [http://www.spacefacts.de/mission/english/soyuz-tm18.htm נתוני המשימה]
* [http://www.astronautix.com/s/soyuztm-18.html נתונים מאנציקלופדיית החלל]

קטגוריה:תוכנית סויוז
קטגוריה:1994 ברוסיה
מלכה גורפיין אורגד

מלכה גורפיין אורגד (נולדה ב-1967) היא פרופסור חבר במחלקה לסטטיסטיקה וחקר ביצועים באוניברסיטת תל אביב. עיקר המחקר שלה עוסק בהערכת סיכון מחלה ובחיזוי באמצעות גנים מועמדים וגורמי סיכון סביבתיים, הן מנתוני הישרדות במשפחה והן בביקורת מקרה; גנטיקה סטטיסטית; סטטיסטיקה א-פרמטרית; ביוסטטיסטיקה; ולמידת מכונה.

== השכלה ==
בשנת 1994 סיימה תואר שני בסטטיסיטיקה באוניברסיטה העברית בירושלים.

בשנת 1999 היא סיימה דוקטורט בסטטיסטיקה באוניברסיטה העברית בירושלים בהנחיית פרופסור בנימין יקיר ופרופסור דוד צוקר.

== קריירה ==
בשנים 1999–2000 היא עבדה כחוקרת במרכז לחקר הסרטן פרד האצ'ינסון, שבסיאטל, ארצות הברית.

בשנים 2001–2007 עבדה כמרצה ולאחר מכן כמרצה בכירה למתמטיקה וסטטיסטיקה באוניברסיטת בר-אילן.

בשנת 2005 הצטרפה כמרצה בכירה לפקולטה להנדסת תעשייה וניהול בטכניון. בשנת 2010 מונתה לפרופסור חבר בכיר בטכניון, שם עבדה עד שנת 2014.

בשנת 2012 התארחה גורפיין כחברת סגל אורחת במחלקה לביוסטטיסטיקה וביולוגיה חישובית בבית הספר לבריאות הציבור של אוניברסיטת הרווארד, בבוסטון, ארצות הברית.

בשנת 2014 הצטרפה לסגל אוניברסיטת תל אביב בדרגת פרופסור חבר בחוג לסטטיסטיקה וחקר ביצועים.

== תחומי מחקר ==
החל משנת 2003 ואילך משמשת כחוקרת שותפה במחלקה לבריאות הציבור אשר במרכז לחקר הסרטן פרד האצ'ינסון.

בין תחומי המחקר של פרופסור גורפיין אורגד ניתן למצוא: ניתוח סדרתי קבוצתי; שגיאות מדידה; ניתוח הישרדות חד ורב-ממדי; מודלים של frailty; מודלים עם סיכונים מתחרים; מודלים עם אפקטים מקריים; מודלים של קופולה; אמידת סיכונים גנטיים; מבחנים אי-פרמטריים לאי-תלות; אמידת התורשה על-סמך נתוני GWAS; ויישומים במחקרים קליניים.

== ספריה ==
* Gorfine, M. (2012). Frailty models in survival analysis (book review). Journal of the American Statistical Association, 107(497), 433-434. 

== לקריאה נוספת ==
* הרצאה של פרופסור מלכה גורפיין: [https://www.youtube.com/watch?v=TgHxG4fZe4U ניבוי סיכונים בעידן רפואה מותאמת אישית] - 2020

== קישורים חיצוניים ==
* 

* [https://exact-sciences.tau.ac.il/profile/gorfinem#anchor_general_info מלכה גורפיין אורגד], באתר אוניברסיטת תל אביב
* [https://www.tau.ac.il/~gorfinem/ רשימת פרסומים] של פרופסור גורפיין אורגד

== הערות שוליים ==

קטגוריה:סגל אוניברסיטת תל אביב: סטטיסטיקה וחקר ביצועים
קטגוריה:חוקרות ישראליות
קטגוריה:חוקרים ישראלים
קטגוריה:סטטיסטיקאיות ישראליות
קטגוריה:סטטיסטיקאים ישראלים
קטגוריה:מתמטיקאיות ישראליות
קטגוריה:מתמטיקאים ישראלים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו ב-1967
קטגוריה:ישראלים שנולדו ב-1967
וורלד בייסבול קלאסיק 2026

וורלד בייסבול קלאסיק 2026 תהיה אליפות העולם השישית לנבחרות לאומיות בבייסבול שמנוהלת על ידי התאחדות הבייסבול הבינלאומית (IBAF) ותתקיים בשנת 2026. 

שלב הבתים יתקיים בטוקיו, סן חואן, מיאמי ויוסטון. שלבי ההכרעה יערכו במיאמי ויוסטון.

==הנבחרות שהעפילו==
20 נבחרות ישתתפו בתחרות, 16 הנבחרות שסיימו באחד מארבעת המקומות הראשונים בשלב הבתים של האליפות הקודמת העפילו לתחרות. 4 הנבחרות הנוספות יעפילו מתחרות העפלה.

{| class="wikitable sortable" style="text-align: center;"
|-
! נבחרת
! סיבת העפלה
! מספר הופעות בטורניר
! הישג שיא
! דירוג WBSC בפתיחת התחרות
|-
|align="right"||| rowspan="16" | וורלד בייסבול קלאסיק 2023 || 5 || אלופה (2017) ||
|-
|align="right"||| 5 || אלופה (2006, 2009, 2023) ||
|-
| align="right" ||| 5 || חצי גמר (2023) ||
|-
| align="right" ||| 5 || מקום שני (2006) ||
|-
| align="right" ||| 5 || מקום שלישי (2009) ||
|-
| align="right" ||| 5 || מקום שני (2013, 2017) ||
|-
| align="right" ||| 5 || רבע הגמר (2013, 2023) ||
|-
| align="right" ||| 5 || רבע הגמר (2023) ||
|-
| align="right" ||| 5 || אלופה (2013) ||
|-
| align="right" ||| 5 || שלב הבתים (2006, 2009, 2013, 2017, 2023) ||
|-
| align="right" ||| 5 || מקום שני (2009) ||
|-
| align="right" ||| 5 || מקום רביעי (2013, 2017) ||
|-
| align="right" ||| 2 || רבע הגמר (2017) ||
|-
| align="right" ||| 1 || שלב הבתים (2023) ||
|-
| align="right" ||| 1 || שלב הבתים (2023) ||
|-
| align="right" ||| 3 || סיבוב ראשון (2006, 2009, 2023) ||
|-
|
| rowspan="4" |טורניר מוקדמות
|
|
|
|-
|
|
|
|
|-
|
|
|
|
|-
|
|
|
|
|}

קטגוריה:אליפויות העולם בבייסבול
קטגוריה:תחרויות בייסבול בארצות הברית
קטגוריה:תחרויות ספורט ביפן
קטגוריה:תחרויות ספורט בפוארטו ריקו
קטגוריה:2026 בספורט
אדמירל הצי (ארצות הברית)

אדמירל הצי [[ג'ורג' דיואי, האדם היחיד שהחזיק בדרגה זו. התמונה צולמה בשנת 1899 על גבי הסיירת הממוגנת אולימפיה .]]

אדמירל הצי (באנגלית: Admiral of the Navy) היא דרגה היסטורית שהנה הדרגה הבכירה ביותר בצי ארצות הברית. האדם היחיד שהחזיק בדרגה זו היה ג'ורג' דיואי, החל משנת 1899, כהערכה על ניצחונו המוחץ בקרב מפרץ מנילה בשנה הקודמת. מאז מותו של דיואי ב-1917 הדרגה לא הוענקה עוד. בהחלטת הקונגרס על כינון דרגת אדמירל צי נקבע כי היא זוטרה לדרגת אדמירל הצי.

בדומה לדרגה גנרל הצבאות, הועלתה במהלך מלחמת העולם השנייה הצעה להעניק מחדש את הדרגה כדרגה שוות ערך לדרגת שישה כוכבים, ולקרוא לה אדמירל הדגל. למשך זמן קצר נשקלה מועמדותו של צ'סטר נימיץ, אולם ההצעה בוטלה על ידי מחלקת הצי של ארצות הברית לפני סיום המלחמה, ולא הועלתה מאז פעם נוספת.

==ראו גם==
* גנרל הצבאות - הדרגה המקבילה בצבא ארצות הברית.
* אדמירל - להשוואה בין דרגות קציני צי בכירים בציים שונים.

==הערות שוליים==

קטגוריה:אדמירלי צי
ניקנור צ'רנצוב

ניקנור צ'רנצוב (ברוסית: Никанор Чернецов; 21 ביוני 1805 – 11 בינואר 1879) היה צייר נוף רוסי. אחיו הבכור גריגורי צ'רנצוב היה גם צייר.<ref></ref>

== ביוגרפיה ==
אביו ואחיו הגדול, היו ציירי אייקונים. בסיועו הכספי של פאבל סוויניין, הוא עבר לסנט פטרסבורג ב-1823.<ref name=":0"></ref> לאחר שקיבל מענק מהחברה האימפריאלית לעידוד האמנויות, הוא הצליח להירשם לאקדמיה הקיסרית לאמנויות ולמד אצל מקסים וורובייב עד 1827.<ref name=":1"></ref>

לאחר שסיים את לימודיו עם מדליית זהב קטנה, הוא נסע לאורך חוף הים השחור עם הרוזן פאבל קוטאיסוב, ולאחר מכן עבד כשרטט של אוגוסט דה מונפראן בקתדרלת סנט אייזק. משנת 1833 עד 1836, הוא היה בשירותו של מיכאיל וורונטסוב, המושל הכללי של נובורוסיה, שנסע ברחבי קרים, שירטט נופי טבע, חורבות ומנהגים אתניים. רבים מהסקיצות האלה הפכו מאוחר יותר לציורים. דרך וורונטסוב, הוא הפך לחבר טוב של אלכסנדר פושקין וקישט את משרדו בנוף של ערוץ דריאל.<ref name=":0" />

לאחר 1838, הוא ליווה את אחיו, גריגורי ואנטון איבנוב-גולובוי לאורך הוולגה בסירה/סטודיו מאובזרת במיוחד, ועשה סקיצות רבות שהפכו מאוחר יותר לפנורמה שאורכה היה 700 מטר (2300 רגל). חלקים ממנה עדיין שמורים בספרייה הלאומית של רוסיה.

במהלך שנות ה-40 ביקרו האחים מספר פעמים באיטליה ובמזרח הים התיכון, אך ספר הליטוגרפיות שלהם, Palestine: Views Drawn from Life מאת נ' וג' צ'רנצוב בשנים 1842–1843 לא היה מוצלח במיוחד.<ref name=":1" /> גריגורי המשיך להשתמש בחומר שאסף, אבל ניקנור חזר לצייר נושאים על רוסיה.

כשגריגורי מת, ניקנור היה עני מכדי לקבור אותו. האקדמיה תרמה 200 רובל, ולאחר משא ומתן ארוך, הסכימה לקנות את התיקים והציורים הנותרים שלהם בתשלומים במשך מספר שנים, אך תהליך זה מעולם לא הושלם.

== גלריה ==
<gallery mode="packed" heights="200">
File:Вид на Тифлис Никанора Чернецова, 1832 год.jpg|נוף טיבליסי
File:Nikanor Chernetsov. Crimean Lowland.jpg|עמק בקרים
File:The Coliseum Nikanor Chernetsov (1840).jpg|הקולוסיאום, רומא
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1804
קטגוריה:נפטרים ב-1865
גריגורי צ'רנצוב

גריגורי צ'רנצוב (ברוסית: Григорий Чернецов; 12 בנובמבר 1802 – 8 ביוני 1865) היה צייר רוסי. הוא בולט בעיקר בנופים של חלקים שונים של רוסיה, שהופקו במהלך מסעותיו, אך הוא גם היה פעיל כצייר פורטרטים וז'אנרים.

== ביוגרפיה ==
צ'רנצוב נולד בלוך, במחוז איבנובו, רוסיה. אביו ואחיו הגדול, היו ציירי אייקונים.<ref></ref> אחיו, ניקנור צ'רנצוב, הצעיר מגריגורי בשלוש שנים, הפך גם הוא לצייר נוף, ולעיתים קרובות עבדו יחד.<ref></ref>

בשנת 1819, גריגורי צ'רנצוב, בעידודו של פאבל סוויניין, שנסע קודם לכן ללוך, הגיע לסנט פטרסבורג שם רצה להירשם לאקדמיה הקיסרית לאמנויות. הוא לא התקבל.<ref></ref> עם זאת, הוא קיבל אישור לעבוד שם שעתיים ביום. הוא לא זכה למלגה ונאלץ לחיות בתמיכת אביו, כשהוא חסר כל הזמן כסף. ב-1822 הוענק לו מדליית הכסף הקטנה על רישומיו והתקבל לאקדמיה, שם למד אצל אלכסנדר ורנק ומקסים וורובייב. ב-1823 הצטרף אליו ניקנור באקדמיה. האחים סיימו את לימודיהם ב-1827 עם מדליות זהב קטנות.

לאחר סיום הלימודים, התקבל גריגורי צ'רנצוב לעבודה כצייר בחצר הקיסר. תפקידיו כללו הפקת ציורים של אירועים רשמיים כמו מצעדים צבאיים או קבלות פנים רשמיות. הציור הידוע ביותר שלו, המצעד הצבאי ב-6 באוקטובר 1831 בסנט פטרסבורג משלב דיוקנאות של מספר מבני דורו המפורסמים, כולל אלכסנדר פושקין, וסילי ז'וקובסקי, ואיוואן קרילוב. הציור נוצר בין 1832 ל-1837 ולבסוף נקנה על ידי המדינה וניתן כמתנה לצאר העתידי, אלכסנדר השני.

משנת 1837 ואילך עבדו האחים צ'רנצוב ביחד. ב-1838 הם נסעו במורד הוולגה בין ריבינסק לאסטרחן, עשו סקיצות נוף בדרכם, ובהמשך השתמשו בסקיצות הללו לציורים. הם גם יצרו פנורמה באורך של 700 מטר (2,300 רגל) של גדות הוולגה, אשר בסופו של דבר התקבלה במתנה על ידי ניקולי הראשון. בשנות ה-40 של המאה ה-20 הם נסעו לאיטליה והמזרח התיכון, הם ניסו למכור את הליטוגרפיות שנוצרו ללא הצלחה.

כאשר גריגורי צ'רנצוב נפטר ב-1865, לאחיו לא היה מספיק כסף לקבור אותו.

== גלריה ==
<gallery mode="packed" heights="200">
File:Чернецов Григорий Григорьевич - Парад по случаю открытия памятника Александру I в Санкт-Петербурге 30 августа 1834 года (1839) ГТГ.jpg
File:Grigory Chernetsov Syukyeevsky Mountains.jpg
File:Чернецов Григорий Григорьевич - Парад в Кремле в 1839 году (1841).jpg
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1802
קטגוריה:נפטרים ב-1865